గురజాడ శోభా పేరిందేవి

గురజాడ శోభా పేరిందేవి తెలుగు రచయిత్రి, పాత్రికేయురాలు, సంఘ సంస్కర్త. ఈమె వృద్ధాప్య సమస్యలపై పరిశోధన చేసి పి.హెచ్.డి పట్టా సాధించింది. ఈ అంశంపై పరిశోధన చేసిన మొట్టమొదటి తెలుగు మహిళ ఈమె.
జీవిత విశేషాలు
ఈమె మే 9, 1959న కాకినాడలో జన్మించింది. ఛార్టెడ్ అకౌంటెంట్ ఐన సి.ఎస్.పాణిని వివాహం చేసుకుంది. ఈమె ఉపాధ్యాయినిగా, లెక్చరర్‌గా, జర్నలిస్ట్‌గా వివిధ వృత్తులను చేపట్టింది. నింగీనేల వంటి వివిధ పత్రికలలో ఈమె అసిస్టెంట్ ఎడిటర్‌గా, అసోసియేటెడ్ ఎడిటర్‌గా, ఎడిటర్‌గా పనిచేసింది.

 సంఘసేవ 
గురజాడ శోభా పేరిందేవి చిన్నతనం నుండే పెద్దలపట్ల ప్రేమాభిమానాలను పెంచుకుని వారి బాగోగుల కోసం శ్రమించింది. ఇంటర్మీడియట్ చదువుకునే రోజులలో మొదటిసారి కథలపోటీలో బహుమతిగా లభించిన డబ్బు మొత్తాన్ని తన పెదనాన్న నిర్వహించే వృద్ధాశ్రమానికి విరాళంగా ఇచ్చి తన దాతృత్వాన్ని చాటుకుంది. వృద్ధులకు, వికలాంగులకు పించన్లు ఇప్పించడం, వారి  కోసం మందులు కొనడం, వైద్యం చేయించడం, ఎయిడ్స్, క్యాన్సర్, కుష్టురోగులకు సేవాసహకారాలను అందించడం, పేద పిల్లలను చదివించడం, కౌన్సిలింగ్ ఇవ్వడం, అవసరమైన వారిని ఓదార్చడం, అనాథలకు, పేద పిల్లలకు, పెద్దలకు ఉచితంగా చదువు చెప్పడం, శుభ్రత నేర్పించడం, వైద్య ఆహార అవసరాలను తీర్చడం, ఆడపిల్లల సమస్యలను పరిష్కరించే దిశగా కృషి చేయడం, వారిలోని ప్రతిభను గుర్తించి ప్రోత్సహించడం వంటి అనేక కార్యక్రమాలను ఈమె చేపట్టింది. ఈమె వృద్ధులలోని ప్రతిభను వెలికితీసే విధంగా వారికి ఆట పాటలలో పోటీలను నిర్వహించడం, నాటకాలు వేయించడం, వకృత్వ పోటీలను నిర్వహించడం వంటి కార్యక్రమాలను నిర్వహించింది. అంధుల కోసం ఒక ప్రత్యేకమైన వెబ్‌సైట్‌ను ప్రారంభించి వైద్య, ఉద్యోగ, సాంస్కృతిక కార్యక్రమాలను నిర్వహిస్తున్నది. గైడింగ్ లైట్ ఫౌండేషన్ అనే స్వచ్చంద సంస్థకు కార్యదర్శిగా సేవలను అందిస్తున్నది. అసోసియేషన్ ఆఫ్ సీనియర్ సిటిజెన్స్ ఆఫ్ హైదరాబాద్ సంస్థకు అధ్యక్షురాలిగా ఎన్నికైంది.

రచనలు
ఈమె అనేక కథలు, నాటకాలు రచించింది. ఈమె రచనలు ఆంధ్రభూమి, ఆంధ్రపత్రిక, స్వాతి, ఆంధ్రజ్యోతి, యువ, ఆంధ్రప్రభ, చేతన, యోజన, నవ్య, విజయ, ప్రియదత్త, నెచ్చెలి, సాహితీకిరణం, సంచిక మొదలైన ముద్రిత/ఆన్‌లైన్ పత్రికలలో ప్రచురించబడ్డాయి. ప్రస్తుతం ఈమె  దివ్యాంగ ధీరులు పేరుతో ధారావాహికగా  సంచిక వెబ్ పత్రికలో దివ్యాంగులైనప్పటికీ ధీరత్వంతో జీవనపోరాటం చేస్తున్న వ్యక్తులను పరిచయం చేస్తున్నది. 
కథలు
కథానిలయం జాలస్థలిలో ఉన్న ఈమె కథల జాబితా:

 X ఎడ్యుకేషన్
 అభినందన
 అమ్మకానికో (మూత్ర) పిండం
 అమ్మకూచి
 అవసరం
 ఇంతకు మించి ఏమీ వద్దులే!
 ఇది నిజంగా కథే
 ఇదో ఆకలి కథ
 ఈ రోగులకు మందివ్వు భగవాన్
 కన్నెదెయ్యం
 చిలిపి
 జీవితసంధ్య
 ఝంకా
 తోడొకరుండిన
 దొరికితే దొంగలు
 పండగ
 ప్రేమంటే అదేఅదే
 ప్రేమకథ
 ప్రైవసీ
 ఫెయిర్ లేడి
 బాబోయ్ బడికెళ్లను
 మగువలకు మాత్రమే
 మమకారం
 మాపాట్లు...
 మేడ్ ఫర్ ఈచ్ అదర్
 మేరేజ్ డే
 మోడర్న్ పెళ్లికూతురు
 యువకుల్లారా లేవండి
 వెన్నెల
 వేరుకాపురం
 సంస్కరణ

 పుస్తకాలు

 స్వీట్ 60
 60 లో 20 
 వార్ధక్యం వరమా? శాపమా?
 ఆమె ఓటమిని ఓడించింది
 అమావాస్య చంద్రిక
 స్వాతంత్ర్య సమరయోధుడు
 తెలుగు కథ - వృద్ధుల సమస్యలు
 సామాన్యులలో మాన్యులు
 విధిని ఎదిరించిన వీధి బాలలు
 కొత్త దంపతులతో కొన్ని క్షణాలు
 వైకల్యాన్ని అధిగమిద్దాం
 ధిక్కార నానీలు  మొదలైనవి

పురస్కారాలు
ఈమె పాతికకు పైగా రాష్ట్ర స్థాయి, జాతీయ స్థాయి, అంతర్జాతీయ స్థాయి పురస్కారాలను పొందింది..

వాటిలో కొన్ని పురస్కారాలు
 జ్యోతీబా ఫూలే అవార్డు, 
 కర్మవీరచక్ర పురస్కారం
  కొత్తూరి వెంకటలక్ష్మి, సుబ్బయ్య దీక్షితుల స్మారక పురస్కారం

మూలాలు

వర్గం:1959 జననాలు
వర్గం:తెలుగు రచయిత్రులు
వర్గం:సంఘ సేవకులు